news_article: Jääkiekon SM-liigassa toisena oleva Oulun Kärpät ei hämmentynyt Ilveksen ahnaasta päätöserän rynnistyksestä lauantaina Tampereella. Oululaiset ottivat jo kauden toisen voittonsa tupsukorvista, kun Ilves taipui kotijäällään 2–4 (1–2, 1–1, 0–1).
  Ilveksen pyristelyn päätti 50 sekuntia ennen loppua kauden viidettä liigaotteluaan pelannut tshekkilaituri Petr Tenkrat, joka viimeisteli tyhjään maaliin oululaisten neljännen osuman.
  Jo kauden viidennen osumansa tehnyt Tenkrat osui tyhjään maaliin vasta toisella yrittämällä. Kymmenisen sekuntia aikaisemmin tshekin ampuma kiekko osui tyhjän Ilves-maalin tolppaan.
  – Ilves tuli tänään kotijäällään kovaa, kuten odotettiinkin. Me vastasimme siihen hyvällä puolustuspelillämme.
  – Kun kiekko oli meidän päässä, maltoimme pelata tilanteet huolellisesti loppuun asti ja meille avautui hyviä vastahyökkäyspaikkoja, Kärppien päävalmentaja Kari Heikkilä kertoi.
  Jos oululaisten viimeistely olisi ollut kovatempoisessa ottelussa terävämpää, niin Heikkilän mukaan Ilveksen päätöserän rynnistys olisi saattanut jäädä näkemättä ja Kärpät olisi ratkaissut pelin jo aiemmin.
  Heikkilä kiisti, että oululaiset olisivat jääneet päätöserän jälkipuoliskolla Ilveksen jalkoihin.
  – Mehän voitimme kolmannen erän 1–0. Vaikka kiekko Ilves tuli lopussa kovaa, niin meillä oli päätöserässäkin hyviä maalintekotilanteita enemmän.
  Ja oikeassahan Heikkilä taisi ollakin. Jos mm. puolustaja Topi Jaakolalla ja nelosketjun keskushyökkääjä Tommi Paakkolanvaaralla olisi ollut kolmannessa erässä enemmän onnea ja taitoa matkassa, Kärpät ei olisi joutunut odottamaan vapauttavaa neljättä osumaa aivan loppuhetkille asti.
  Kahden vauhdikkaan taitojoukkueen kamppailua väritti yllätyksellisimmin Kärppien Paakkolanvaaran nelosketju. Sen oikeana laiturina pelasi viime kaudella Tapparassa mestaruuden voittanut kaukaloiden kiertotähti Lasse Jämsen. Ketjun vasemmalla laidalla viiletti viime keväänä kolmessa pudotuspelissä kurvaillut 19-vuotias Jyri Junnila.
  Uransa kuudennen SM-liigan runkosarjakamppailun pelannut Junnila päätti avauserässä läpiajonsa komeaan ylänurkkalaukaukseen, jolla Kärpät livahti 1–0-johtoon.
  – Nelosketjumme pelasi tänään hyvin. Junnila teki uransa ensimmäisen liigamaalin. Myös Paakkolanvaaralla oli tänään paikka avata maalitilinsä liigassa, Heikkilä arvioi.
  
  Tampereella pelatun hyvän liigaottelun päätuomarina vihelsi Timo Favorin. Favorin antoi Kärpille toisessa erässä kolme lähes peräkkäistä jäähyä, jotka olivat oululaisten mielestä ottelun hengen vastaisia. Tamperelaistuomarin viheltelyn ansiosta Ilveksen Jukka Laamanen pääsi kaventamaan ylivoimalla ottelun 2-3:een.
  – Ne meidän jäähyt antoivat tälle pelin ihan uuden luonteen. Olisi Favorin vain pitänyt pillin taskussaan eikä vihellellyt olemattomista tilanteista jäähyjä, Kärppä-leiri ihmetteli toisen erän tapahtumia.
  Silloin kuin toisessa erässä olisi todella pitänyt puhaltaa jäähyjä, niin Favorinin pilli pysyi vaiti. Tamperelainen ei antanut Ilveksen puolustajalle Martin Hlavackalle rangaistusta, vaikka tämä huitoi Kärppä-puolustaja Topi Jaakolaa voimallisesti käsille.
  – Topin sormi saattaa olla jopa murtunut. Asiaan saadaan tarkempaa selkoa, kun mies menee Oulussa kuvauksiin, Kärppä-leiristä kerrottiin.
  
events: E1 E2 E3 E4 E5 E6 E7 E8 E9 E10 E11 E12 E13 E14 E15 E16 E17
events: game result penalty goal goal penalty goal penalty goal penalty penalty goal penalty penalty penalty goal saves saves
events: Ilves taipui kotijäällään, kun Oulun Kärpät otti voiton tupsukorvista 2–4 (1–2, 1–1, 0–1). Jyri Junnila vei avauserässä Kärpät 1–0 -johtoon. Ilveksen Martin Hlavacka nappasi 2+10 minuutin rangaistuksen ajassa 25.32. Tuomari vihelsi Kärpille toisessa erässä kolme peräkkäistä jäähyä. E9 Ilveksen Jukka Laamanen pääsi kaventamaan ylivoimalla ottelun 2-3:een. E9 50 sekuntia ennen loppua Petr Tenkrat viimeisteli tyhjään maaliin oululaisten neljännen osuman.
events: Ilves
events: Kärpät
events: 2–4 0–1 1–1 1–2 1–3 2–3 2–4
events: 1–2 1–1 0–1
events: power play
events: power play
events: empty net
events: Brad Smyth Jyri Junnila Cory Murphy Jukka-Pekka Laamanen Mika Pyörälä Martin Hlavacka Jussi Jokinen Ari Vallin Mikko Myllykoski Jukka-Pekka Laamanen Antti Aarnio Cory Murphy Mikko Lehtonen Petr Tenkrat Tuomas Nissinen Niklas Bäckström
events: Mikko Lehtonen
events: Raimo Helminen
events: Mikko Myllykoski
events: Pekka Saarenheimo Janne Pesonen
events: Toni Dahlman Cory Murphy
events: Jari Viuhkola
events: guest guest home home guest home guest guest guest home guest home guest guest home guest
events: Kärpät Kärpät Ilves Ilves Kärpät Ilves Kärpät Kärpät Kärpät Ilves Kärpät Ilves Kärpät Kärpät Ilves Kärpät
events: 3.55 10.12 10.3 17.08 17.2 25.32 31.04 32.28 34.06 34.34 37.33 47.25 52.34 59.1
events: 2 2 2+10 2 2 2 2 2
events: 23 27